## Odluka o zaštiti tržišnog natjecanja unutar bankarskog sektora

### NN 48/2003 (26.3.2003.), Odluka o zaštiti tržišnog natjecanja unutar bankarskog sektora

# HRVATSKA NARODNA BANKA

613

Na teme­lju
članka 25. i članka 39. stavka 2. pod i) Zakona o Hrvatskoj narodnoj banci
(»Narodne novine«, broj 36/2001.) i članka 40. stavka 4. Zakona o bankama
(»Narodne novine«, broj 84/2002.) guverner Hrvatske narodne banke donio je

## ODLUKU

### O ZAŠTITI TRŽIŠNOG NATJECANJA UNUTAR BANKARSKOG SEKTORA

1.
OPĆE ODREDBE

1.1.
Ovom odlukom uređuje se praće­nje tržišnog natjeca­nja unutar bankarskog
sektora, odnosno pravila i sustav mjera za zaštitu tržišnog natjeca­nja te
postupa­nje u slučajevima sprječava­nja, ograničava­nja ili narušava­nja tržišnog
natjeca­nja od strane banaka.

1.2. U
smislu ove odluke bankama se smatraju banke i stambene štedionice osnovane u
skladu sa Zakonom o bankama ili zakonom koji re­gulira osniva­nje i rad
stambenih štedionica, podružnice stranih banaka i banke sa sjedištem u državi članici
Europske unije koje izravno pružaju bankovne i financijske usluge na području
Republike Hrvatske.

1.3. Za potrebe ove odluke na odgovarajući se način
primje­njuju definicije pojmova poduzetnik, sporazum, vladajući položaj,
mjerodavno tržište i zlouporaba iz propisa koji re­guliraju zaštitu tržišnog
natjeca­nja, odnosno konkurencije.

1.4. Za potrebe ove odluke ukupni prihod banke kao
sudionika koncentracije utvrđuje se kao zbroj bruto kamatnog prihoda, bruto
nekamatnog prihoda i bruto ostalih prihoda iz redovnog poslova­nja banke u
financijskoj godini koja prethodi koncentraciji.

1.5. U smislu ove odluke oblici sprječava­nja, ograničava­nja
ili narušava­nja tržišnog natjeca­nja unutar bankarskog sektora jesu:

– ugovori, pojedine odredbe ugovora, izričiti i prešutni
dogovori, usklađeno djelova­nje i odluke udruže­nja banaka koji kao ci­lj ili
pos­ljedicu imaju sprječava­nje, ograničava­nje ili narušava­nje tržišnog
natjeca­nja

–
zlouporabe vladajuće­g položaja i

–
koncentracije kojima se stvara ili jača vladajući položaj jedne ili više banaka
pojedinačno ili skupno te koje mogu značajno utjecati na sprječava­nje, ograničava­nje
ili narušava­nje tržišnog natjeca­nja.

2.
ZABRANJENI SPORAZUMI

2.1. U
smislu ove odluke zabra­njeni su ugovori, pojedine odredbe ugovora, izričiti ili
prešutni dogovori, usklađeno djelova­nje i odluke udruže­nja banaka (u nastavku
teksta: sporazumi) koji kao ci­lj ili pos­ljedicu imaju sprječava­nje, ograničava­nje
ili narušava­nje tržišnog natjeca­nja unutar bankarskog sektora Republike
Hrvatske.

2.2.
Zabrana iz točke 2.1. ove odluke osobito se primje­njuje na sporazume kojima
se:

–
izravno ili neizravno utvrđuju kamatne stope, naknade, tečajevi stranih
sredstava plaća­nja, odnosno drugi poslovni uvjeti,

–
ograničava ili nadzire obujam pruža­nja usluga, tržište, tehnološki razvoj ili
ulaga­nje,

–
dijele izvori sredstava ili se banku ili korisnika bankovnih usluga ograničava
ili sprječava u izboru pri kup­nji ili nabavi određenih vrsta usluga

–
dijele tržišta sprječava­njem ili ograničava­njem banaka u prodaji usluga ili
kojima se banke ograničava u izboru tržišta i uvjeta poslova­nja,

–
primje­njuju nejednaki uvjeti na istovrsne poslove s drugim bankama, čime ih se
dovodi u nejednak položaj na tržištu,

–
uvjetuje sklapa­nje ugovora prihvaća­njem od drugih ugovornih stranaka dodatnih
obveza, koje po svojoj prirodi ili trgovačkim običajima nisu u svezi s
predmetom ugovora.

2.3.
Sporazumi zabra­njeni na teme­lju odredaba točke 2.1. i 2.2. ove odluke ništavni
su.

2.4. Neće
se smatrati zabra­njenim sporazumima oni sporazumi koji sadrže ograniče­nja
radi unaprjeđe­nja pruža­nja ili distribucije usluga, promica­nja tehnološkog
ili ekonomskog napretka, uz uvjet da pridonose koristima korisnika bankovnih
usluga te:

– da se
uk­ljučenim bankama ne nameću ograniče­nja koja nisu nužna za ostvariva­nje
navedenih ci­ljeva;

– da se
uk­ljučenim bankama ne omogućuje ukla­nja­nje konkurencije na značajnom dijelu
tržišta bankarskih i financijskih usluga u Republici Hrvatskoj.

2.5.
Zahtjev ili inicijativu za pokreta­nje postupka ocjene sporazuma unutar
bankarskog sektora Republike Hrvatske može podnijeti svaka pravna ili fizička
osoba koja za to ima pravni ili ekonomski interes ili guverner Hrvatske narodne
banke po službenoj dužnosti.

3.
OCJENA SPORAZUMA

U
ispitnom postupku ocjene sporazuma unutar bankarskog sektora Republike Hrvatske
Hrvatska narodna banka primje­njivat će odgovarajuće odredbe propisa koji re­guliraju
zaštitu tržišnog natjeca­nja, odnosno konkurencije.

4.
ZLOUPORABE VLADAJUĆEG POLOŽAJA

4.1.
Zabra­njena je svaka zlouporaba vladajuće­g položaja jedne ili više banaka na
tržištu ili dijelu tržišta bankarskih i financijskih usluga u Republici
Hrvatskoj.

4.2.
Zlouporaba iz točke 4.1. ove odluke očituje se osobito kao:

– iskorištava­nje vladajuće­g položaja za izravno ili
neizravno nadmeta­nje ili utvrđiva­nje kamata, naknada, tečaja ili drugih
uvjeta poslova­nja u poslova­nju s trećim strankama, uk­ljučujući primjenu općih
uvjeta poslova­nja ili preporuka glede visine kamata koju strukovne udruge ili
udruže­nja banaka utvrđuju za svoje članove u svrhu poslova­nja s trećim
stranama;

– ograničava­nje pruža­nja usluga, distribucije,
trgova­nja, tehnološkog ili gospodarskog razvoja na štetu korisnika usluga;

– primjena različitih uvjeta poslova­nja za iste ili
istovrsne poslove glede vrijednosti ili sadržaja u ci­lju dovođe­nja banaka u
nepovo­ljniji položaj s obzirom na visinu kamatne stope, rokove plaća­nja i
druge uvjete ili primjena ostalih načina kojima se pojedine banke dovode u
nepovo­ljan položaj na tržištu bankarskih i financijskih usluga u Republici
Hrvatskoj;

–
uvjetova­nje sklapa­nja ugovora na takav način da ostale ugovorne stranke
prihvate dodatne obveze koje, po svojoj prirodi ili prema trgovačkim običajima,
nisu u svezi s predmetom ugovora;

– utvrđiva­nje
ekonomski neopravdano niskih aktivnih ili visokih pasivnih kamatnih stopa, koje
se ne teme­lje na realnim i ekonomski opravdanim prednostima u odnosu na ostale
natjecate­lje i koje mogu uzrokovati sprječava­nje, ograničava­nje ili narušava­nje
tržišnog natjeca­nja unutar bankarskog sektora Republike Hrvatske.

4.3.
Zahtjev ili inicijativu za pokreta­nje postupka za utvrđi­va­nje zlouporabe
vladajuće­g položaja unutar bankarskog sektora Republike Hrvatske može
podnijeti svaka pravna ili fizička osoba koja za to ima pravni ili ekonomski
interes ili guverner Hrvatske narodne banke po službenoj dužnosti.

5.
RJEŠENJE O ZLOUPORABI VLADAJUĆEG POLOŽAJA

Za rad­nje
kojima se zlouporabom vladajuće­g položaja jedne ili više banaka sprječava,
ograničava ili narušava tržišno natjeca­nje unutar bankarskog sektora Republike
Hrvatske, guverner Hrvatske narodne banke naložit će rješe­njem obustavu te će
odrediti rokove i mjere za uklanja­nje štetnih učinaka takvog postupa­nja.

6.
POJAM KONCENTRACIJE

6.1.
Koncentracija u smislu ove odluke nastaje pripaja­njem, spaja­njem, stjeca­njem
kontrole ili prevladavajuće­g utjecaja, stje­ca­njem većine dionica ili većinskog
prava glasa u glavnoj skup­štini banke, odnosno stjeca­njem kontrole ili
prevladavajuće­g utjecaja na drugi način u skladu s odredbama Zakona o trgovač­kim
društvima, Zakona o bankama i propisa iz područja zaštite tržišnog natjeca­nja.

6.2. Ne smatra se da je nastala koncentracija kada
banka u svojem redovnom poslova­nju, koje uk­ljučuje promet i posredova­nje s
vrijednosnim papirima, za vlastiti račun ili račun trećih strana, privremeno drži
udjele u teme­ljnom kapitalu poduzetnika s namjerom ­njihove da­lj­nje prodaje,
pod uvjetom da nema pravo glasa u svrhu utjecaja na tog poduzetnika, odnosno da
ostvaruje pravo glasa samo u svrhu pripreme prodaje cijele imovine poduzetnika
ili dijela ­nje­gove imovine ili ­nje­govih udjela ili dionica, te da se ta
prodaja obavi u roku od 12 mjeseci od dana stjeca­nja udjela ili dionica.

6.3. Hrvatska narodna banka može odobriti produže­nje
navedenog roka, na zahtjev, kada banka dokaže da transakciju nije moguće
provesti u utvrđenom roku.

7.
PRIJAVA NAMJERE PROVEDBE KONCENTRACIJE

7.1.
Banke su dužne Hrvatskoj narodnoj banci prijaviti namjeru provedbe
koncentracije najkasnije u roku od tjedan dana nakon sklapa­nja ugovora ili
objave ponude za preuzima­nje ili stjeca­nja većinskog udjela. Rok poči­nje teći
kada se dogodi bilo koji od navedenih događaja.

7.2. U
slučaju stjeca­nja kontrole, prevladavajuće­g utjecaja, stjeca­nja većine dionica
ili udjela i većine prava glasa poduzetnika, prijavu namjere provedbe
koncentracije pismeno podnosi onaj sudionik koncentracije koji bi
koncentracijom stekao kontrolu, prevladavajući utjecaj, većinu dionica ili
udjela ili većinu prava glasa. U svim drugim slučajevima prijavu namjere
provedbe koncentracije pismeno podnose svi sudionici koncentracije.

7.3.
Kada Hrvatska narodna banka zaprimi prijavu namjere provedbe koncentracije, na
svojoj će internetskoj stranici objaviti prijavu s imenima/tvrtkom sudionika
koncentracije, pravnim teme­ljem i glavnim djelatnostima sudionika
koncentracije.

7.4.
Hrvatska narodna banka vodit će računa o zaštiti poslov­nih tajni sudionika
koncentracije na način propisan odredbama Zakona o bankama.

8.
SADRŽAJ PRIJAVE NAMJERE PROVEDBE KONCENTRACIJE

8.1. U
prijavi namjere provedbe koncentracije trebaju biti sadržani sljedeći podaci:

8.1.1.
opći podaci:

– naziv
i adresa sudionika koncentracije te predmet poslova­nja

– ime,
adresa, broj telefona i telefaksa te adresa elektroničke pošte osobe za kontakt

– ime,
adresa, broj telefona i telefaksa te adresa elektroničke pošte opunomoćenika

–
punomoć.

8.1.2.
pojedinosti o koncentraciji:

–
pravni teme­lj koncentracije

–
obrazlože­nje o ekonomskoj i financijskoj strukturi koncentracije

– predloženi ili očekivani važni događaji koji
trebaju dovesti do realizacije koncentracije

– trenutačna vlasnička struktura sudionika
koncentracije i vlasnička struktura sudionika koncentracije nakon koncentracije

– godiš­nji prihodi sudionika koncentracije u
financijskoj godini koja prethodi koncentraciji

– zad­nja godiš­nja izvješća svih sudionika
koncentracije.

8.1.3. vlasništvo i kontrola:

– popis svih poduzetnika ili osoba koje su izravno
ili neizrav­no povezane sa sudionicima koncentracije u skladu s odredbama
Zakona o bankama te visina udjela

– djelatnosti kojima se bave navedeni poduzetnici

– za svakoga navedenog poduzetnika popis članova
uprave koji su također članovi uprave ili nadzornog odbora nekog drugog
poduzetnika, te za svakog poduzetnika popis članova nadzornog odbora koji su članovi
uprave nekog drugog poduzetnika.

8.1.4. podaci o mjerodavnom tržištu:

– procjena tržišnog udjela na mjerodavnom tržištu/tržištima
za svakog sudionika koncentracije za svaku od pos­ljed­nje tri financijske
godine

– preslici analiza, izvještaja, studija i pre­gleda
koji su pri­prem­ljeni za članove uprave, nadzornog odbora, skupštine dioničara,
u svrhu procjene ili analize koncentracije s obzirom na uvjete koncentracije,
konkurente i tržišne uvjete

– popis mreže podružnica i poslovnica za svakog
sudionika koncentracije;

– pojaš­nje­nje drugih kanala distribucije ukoliko
sudionici koncentracije njima raspolažu.

8.1.5. istraživa­nje i razvoj, sporazumi o surad­nji
i gospodarska udruže­nja:

– istraživa­nja i ulaga­nja u razvoj koja su proveli
i koja planiraju provesti sudionici koncentracije

– popis sporazuma o surad­nji u koje su uk­ljučeni
sudionici koncentracije

– popis
gospodarskih udruže­nja u koja su uk­ljučeni sudionici koncentracije.

8.1.6. dodatni podaci:

– pojaša­nje­nje tržišnog položaja sudionika
koncentracije izvan područja Republike Hrvatske

– obrazlože­nje utjecaja koncentracije na interes
potrošača, razvoj tehnike i tehnologije te na gospodarski napredak

– dodatna ograniče­nja koja su izravno povezana i
potrebna za provedbu koncentracije te ­njihova pojaš­nje­nja (ukoliko sudionici
koncentracije uspostave takva ograniče­nja).

8.2. Svi podaci koji se zahtijevaju u prijavi namjere
provedbe koncentracije moraju biti točni i potpuni.

8.3. Nepotpunim podacima smatrat će se netočni podaci
i podaci koji upućuju na pogrešan zak­ljučak.

8.4. Ako je prijava nepotpuna, Hrvatska narodna banka
pisanim će putem i bez odgode o tome izvijestiti podnosite­lja prijave. Prijava
se smatra podnesenom tek danom kad je Hrvatska narodna banka primila potpune i
točne podatke, o čemu će Hrvatska narodna banka izdati potvrdu.

8.5. Prijava se podnosi na hrvatskom jeziku. Dodatni
dokumenti moraju biti podneseni u izvorniku ili u ovjerenoj preslici, a ako
nisu na hrvatskom jeziku, mora ih prevesti i ovjeriti ovlašteni sudski tumač.

9.
ISPITIVANJE PRIJAVE I POKRETANJE POSTUPKA

9.1.
Kada zaprimi prijavu namjere provedbe koncentracije, Hrvatska narodna banka
ispitat će prijavu i postupiti na s­ljedeći način:

9.1.1. Ako Hrvatska narodna banka utvrdi da se može
razumno pretpostaviti da provedba prijav­ljene koncentracije neće imati za pos­ljedicu
značajno sprječava­nje, ograničava­nje ili narušava­nje tržišnog natjeca­nja na
tržištu pruža­nja bankarskih i financijskih usluga u Republici Hrvatskoj ili na
­nje­govu dijelu, u roku od 30 dana od dana dostave potpune prijave
koncentracije donijet će rješe­nje da je namjera provedbe koncentracije dopuš­tena.

9.1.2. Ako Hrvatska narodna banka smatra da bi
provedba koncentracije mogla imati za pos­ljedicu značajno sprječava­nje,
ograničava­nje ili narušava­nje tržišnog natjeca­nja na tržištu pruža­nja
bankarskih i financijskih usluga u Republici Hrvatskoj ili na ­nje­govu dijelu,
u roku od 30 dana od dana dostave potpune prijave koncentracije donijet će zak­ljučak
o pokreta­nju ispitnog postupka ocjene koncentracije.

9.2. Ako Hrvatska narodna banka utvrdi, uzimajući u
obzir rad­nje koje su poduzeli sudionici koncentracije, da prijav­ljena namjera
provedbe koncentracije više ne stvara sum­nje iz točke 9.1.2. ove odluke, može
donijeti rješe­nje da je namjera provedbe koncentracije dopuštena.

9.3. Hrvatska narodna banka o svojoj će odluci
izvijestiti sudionike koncentracije bez odgode.

10.
OCJENA KONCENTRACIJE

10.1. U
ispitnom postupku ocjene koncentracije, a u svrhu dokaziva­nja da bi provedba
koncentracije mogla imati za pos­ljedicu značajno sprječava­nje, ograničava­nje
ili narušava­nje tržišnog natjeca­nja unutar bankarskog sektora Republike Hrvatske,
Hrvatska narodna banka uzet će u obzir:

– potrebu da održi i razvija djelotvorno tržišno
natjeca­nje unutar bankarskog sektora Republike Hrvatske

– tržišni
položaj sudionika koncentracije i ­njihovih glavnih konkurenata

– ekonomsku i financijsku snagu sudionika
koncentracije

– pristup tržištu, pravne ili druge prepreke ulaska
na tržište, alternativne izvore dostupne potrošačima, trendove potraž­nje

– razvoj tehničkog i tehnološkog napretka u interesu
potrošača i druge kriterije.

10.2. Ako Hrvatska narodna banka u ispitnom postupku
ocjene koncentracije utvrdi da provedba koncentracije neće imati za pos­ljedicu
značajno sprječava­nje, ograničava­nje ili narušava­nje tržišnog natjeca­nja na
tržištu bankarskih i financijskih usluga u Republici Hrvatskoj ili na ­nje­govu
dijelu, u roku od 90 dana od dana pokreta­nja ispitnog postupka donijet će rješe­nje
kojim se koncentracija ocje­njuje dopuštenom.

10.3. Ako Hrvatska narodna banka u ispitnom postupku
ocjene koncentracije utvrdi da bi provedba koncentracije mogla imati za pos­ljedicu
značajno sprječava­nje, ograničava­nje ili narušava­nje tržišnog natjeca­nja na
tržištu bankarskih i financijskih usluga u Republici Hrvatskoj ili na ­nje­govu
dijelu, u roku od 90 dana od dana pokreta­nja ispitnog postupka donijet će rješe­nje
kojim se koncentracija ocje­njuje nedopuštenom.

10.4. U rješe­nju kojim se koncentracija ocje­njuje
dopušte­nom, Hrvatska narodna banka može odrediti mjere i uvjete te rokove ­njihova
ispu­nje­nja, kako bi se osiguralo da koncentracija ne dovede do značajnog
sprječava­nja, ograničava­nja ili narušava­nja tržišnog natjeca­nja na tržištu
bankarskih i financijskih usluga u Republici Hrvatskoj ili na ­nje­govu dijelu.

11.
PONIŠTAVANJE I IZMJENA RJEŠENJA

11.1.
Hrvatska narodna banka može poništiti rješe­nje iz točke 10. ove odluke:

11.1.1. ako je rješe­nje doneseno na teme­lju netočnih
ili neistinitih podataka koji su bili od odlučujuće­g utjecaja za ­nje­govo
donoše­nje i

11.1.2. ako nisu ispu­njeni uvjeti i mjere određeni
rješe­njem Hrvatske narodne banke, u smislu točke 10.4. ove odluke.

11.2. Hrvatska narodna banka može izmijeniti rješe­nje
iz točke 10.4. ove odluke kada sudionik ili sudionici koncentracije ne mogu
ispuniti neki od uvjeta ili krše neku od mjera određenih rješe­njem Hrvatske
narodne banke, zbog okolnosti koje ne ovise o ­njihovoj vo­lji.

12.
OBUSTAVA KONCENTRACIJE

Ako je
koncentracija provedena protivno rješe­nju Hrvatske narodne banke kojim se ona
ocje­njuje nedopuštenom ili ako je koncentracija provedena bez podnoše­nja
prijave Hrvatskoj narodnoj banci, Hrvatska narodna banka posebnim će rješe­njem
naložiti da se sudionici koncentracije razdvoje ili da se kup­ljene dionice ili
poslovni udjeli prodaju te će odrediti druge odgova­rajuće mjere i rokove radi
ponovnog uspostav­lja­nja učinkovitoga tržišnog natjeca­nja.

13.
SURADNJA S AGENCIJOM ZA ZAŠTITU TRŽIŠNOG NATJECANJA

13.1.
Hrvatska narodna banka dostavit će Agenciji za zaštitu tržišnog natjeca­nja
preslike odluka, zak­ljučaka i rješe­nja iz područja tržišnog natjeca­nja
unutar bankarskog sektora u roku 15 dana od dana ­njihova donoše­nja.

13.2.
Ako Hrvatska narodna banka tijekom ispitnog postupka ocjene sporazuma, utvrđiva­nja
zlouporabe vladajuće­g položaja ili postupka ocjene koncentracije utvrdi da bi
predmetni sporazum, zlouporaba ili koncentracija mogli imati značajne
implikacije na druga tržišta izvan bankarskog sektora, u ispitnom postupku
zatražit će miš­lje­nje Agencije za zaštitu tržišnog natjeca­nja. U tu će svrhu
Hrvatska narodna banka dostaviti Agenciji za zaštitu tržišnog natjeca­nja obrađenu
relevantnu dokumentaciju.

13.3. Hrvatska narodna banka i Agencija za zaštitu tržišnog
natjeca­nja u roku od 30 dana od stupa­nja na snagu ove odluke potpisat će
sporazum o surad­nji, kojim će se deta­ljnije urediti surad­nja Hrvatske
narodne banke i Agencije za zaštitu tržišnog natjeca­nja.

14.
OBJAVLJIVANJE

14.1.
Hrvatska narodna banka objav­ljivat će rješe­nja donesena primjenom odredaba
ove odluke u »Narodnim novinama«.

14.2.
Objava će sadržavati tvrtku stranaka u postupku i sažetak rješe­nja Hrvatske
narodne banke, a vodit će se računa o interesima stranaka u postupku u smislu
zaštite ­njihovih poslovnih tajni.

15.
PRIJELAZNE I ZAVRŠNE ODREDBE

Ova
odluka stupa na snagu osmog dana od dana objave u »Narodnim novinama«.

O.br.
81-020/03-03/ŽR
Zagreb, 13. ožujka 2003.

Guverner
Hrvatske narodne banke
**dr. sc. Že­ljko Rohatinski,** v. r.

Odluka, NN 48/2003-613